[{"text_idx": "#000003", "text": "Selle su\u0308gise mood on faktikontroll"}, {"text_idx": "#000004", "text": "Libauudiste leviku hoogustumise ning Euroopa Parlamendi ja ku\u0308mnete siseriiklike valimiste la\u0308henemisega on hakatud u\u0308ha aktiivsemalt ra\u0308a\u0308kima faktikontrollist. Oleme seda teemat po\u0303gusalt avanud ka varem ning nu\u0308u\u0308d vo\u0303tsime vaadata, kuhu selles vallas Euroopas liigutakse."}, {"text_idx": "#000005", "text": "U\u0308htset na\u0308gemust faktikontrolli olemusest ma\u0308rgata pole ning iga aktivistide grupp la\u0308heneb probleemile oma a\u0308rana\u0308gemise ja\u0308rgi. Aastaku\u0308mneid oli faktide kontrollimine ajakirjaniku to\u0308o\u0308 osa ning materjali loomisel ja avaldamisel ko\u0303ige alus. Ta\u0308na tekib aga ajakirjandusva\u0308ljaannete juurde vo\u0303i neile lisaks faktikontrolli algatusi, mis tegelevad meedias avaldatud materjalide faktikontrolliga."}, {"text_idx": "#000006", "text": "Sisu to\u0303esust proovitakse tuvastada erinevaid meetodeid kasutades ning la\u0308henemisi selleks on seinast seina. Mitmed va\u0308ljaanded on rakendanud to\u0308o\u0308le oma suurendatud jo\u0303ududega faktikontrolli nagu na\u0308iteks Reuters, Le Monde, Der Spiegel, BBC jne. Ka\u0308ivitatud on sisu kontrolli to\u0308o\u0308riistu erinevatele brauseritele."}, {"text_idx": "#000007", "text": "Faktikontrolli ja to\u0303ese sisu ta\u0308htsust on ro\u0303hutamas ka mitmed meediava\u0308ljaandeid liitvad organisatsioonid ja ettevo\u0303tmised nagu na\u0308iteks CrossCheck, The Trust Project vo\u0303i IPSO. Viimane on Inglismaal tegutsev ajakirjandusva\u0308ljaannete u\u0308hendus, kes lo\u0303i kvaliteetse sisu to\u0303endamiseks graaflise ma\u0308rgi, mida nende organisatsiooni kuuluvad va\u0308ljaanded saavad oma va\u0308ljaannetel kasutada."}, {"text_idx": "#000008", "text": "Igapa\u0308evase faktikontrolliga tegelevaid ettevo\u0303tmisi saab jagada suures plaanis kaheks \u2013 u\u0308hed tegelevad ko\u0303ikvo\u0303imalike libauudiste ja pettuste avastamise ning paljastamisega, teised aga keskenduvad poliitikute va\u0308ljau\u0308tlemiste kontrollimisele ja eksimuste avaldamisele."}, {"text_idx": "#000010", "text": "Teine, sama mahukas grupp faktikontrolli ettevo\u0303tmisi tegeleb poliitikute va\u0308ljau\u0308tlemistega. Sellest grupist u\u0308ks silmapaistvamaid on Poolas, Ts\u030cehhis ja Slovakkias tegutsev Demagog, mis ja\u0308lgib poliitikute debatte ning kontrollib seal esitatud fakte. Poliitikute va\u0308ljau\u0308tlemistega tegeleb na\u0308iteks ka Faktograf Horvaatiast, Fakt ist Fakt Austriast ning ka Rootsis tegutseva Faktiskt materjalidest va\u0308ga suur osa vaatleb poliitikat. Poliitikute va\u0308ljau\u0308tlemiste kontrollimine moodusab suure osa ko\u0303igist faktikontrolli ettevo\u0303tmistest."}, {"text_idx": "#000011", "text": "Faktikontrolli aktivistid tegutsevad kas vabatahtlikult, taotledes kulude katmiseks vahendeid erinevatest fondidest vo\u0303i on nad ellu kutsutud ajakirjandusva\u0308ljaannete endi poolt ning tegutsevad toimetuste juures."}, {"text_idx": "#000012", "text": "Eraldi tasub ta\u0308helepanu po\u0308o\u0308rata Hispaanias tegutseva faktikontrolli ettevo\u0303tmisele Maldita, millel on valeinformatsiooni paljastamiseks nii koduleht kui ka telesaade laSexta kanalil, saatejuhiks kogu ettevo\u0303tmist vedav karismaatiline Clara Jime\u0301nez Cruz. Tegevust rahastatakse annetustest, va\u0308ltides teadlikult riigi fondidest raha taotlemist."}, {"text_idx": "#000013", "text": "Eestis on faktikontroll edenenud lainetena valimistekampaaniate aegadel ning siis on kontrolli alla vo\u0303etud po\u0303hiliselt poliitikute va\u0308ljau\u0308tlemised. Eesti ajakirjanduse hea kvaliteet ei tekita otsest vajadust igapa\u0308evaseks faktikontrolliks, vaid pigem peaks senisest aktiivsemalt tegelema poliitikute so\u0303numite ja kasutatavate mo\u0303jutusvo\u0303tete analu\u0308u\u0308siga."}]